cyanic-selkie/wikianc huggingface dataset:
วาณิชธนกิจ
วาณิชธนกิจได้กำไรจากบริษัทและรัฐบาลโดยการหาเงินผ่านการออกและขายหลักทรัพย์ชนิดต่างๆ ในตลาดทุน ซึ่งรวมถึงทั้งหุ้นและพันธบัตร ในขณะที่รวมไปถึงการค้ำประกันพันธบัตร (โดยขายตราสารอนุพันธ์ประกันการผิดนัดชำระ: Credit Default Swap/CDS) และบริการให้คำแนะนำในธุรกรรมการควบรวมและซื้อกิจการ การให้บริการเหล่านี้ในสหรัฐอเมริกา ผู้ให้คำแนะนำจะต้องได้รับใบอนุญาตเป็นบริษัทโบรกเกอร์และดีลเลอร์ และจะต้องปฏิบัติตามสำนักงานคณะกรรมการกำกับหลักทรัพย์และตลาดหลักทรัพย์สหรัฐอเมริกา (United States Securities and Exchange Commission: SEC) วาณิชธนกิจส่วนใหญ่ให้บริการคำแนะนำเชิงกลยุทธ์สำหรับการควบรวม การซื้อขายกิจการ หรือบริการทางการเงินให้แก่ลูกค้า เช่น การซื้อขายตราสารอนุพันธ์, ตราสารรายได้คงที่, เงินตราต่างประเทศ, สินค้าโภคภัณฑ์และหุ้น
พรวรา สิทธิประศาสน์
ด้านงานเพลง ซิงเกิลแรกในชีวิตของพ้อย เพลง Go La La (Game of life 2010) ซึ่งเป็นเพลงประจำงานฟุตบอลโลกปี 2010 ของประเทศไทย พ้อยเปิดตัวอย่างเป็นทางการกับเพลง ได้แล้วเลิก
วาณิชธนกิจ
การซื้อขายหลักทรัพย์เพื่อแลกกับเงินหรือหลักทรัพย์ประเภทต่างๆ (เช่น การอำนวยความสะดวกในการทำธุรกรรมซื้อขาย) หรือการประชาสัมพันธ์ตราสารหลักทรัพย์ต่างๆ เช่น การค้ำประกันการออกหลักทรัพย์หรือการทำรายงานวิจัย เป็นต้น ถูกเรียกว่าเป็นกิจกรรม ด้านขาย (Sell side)
พรวรา สิทธิประศาสน์
การศึกษา
จบการศึกษาระดับมัธยมศึกษาจากโรงเรียนวัฒนาวิทยาลัย ปัจจุบันกำลังกำลังศึกษาในระดับอุดมศึกษาที่คณะรัฐศาสตร์ จุฬาลงกรณ์มหาวิทยาลัย
วาณิชธนกิจ
ในขณะที่การบริหารจัดการกองทุนเงินบำเหน็จบำนาญ, กองทุนรวม, เฮดจ์ฟันด์ (Hedge funds) และนักลงทุนทั่วไปที่บริโภคผลิตภัณฑ์และบริการของด้านขาย เพื่อให้ได้ผลตอบแทนจากการลงทุนที่สูงที่สุดจะเรียกว่า ด้านซื้อ (Buy side)
บริษัทวาณิชธนกิจที่เป็นผู้รับค้ำประกันการออกหลักทรัพย์รายใหญ่สองรายสุดท้ายของวอลล์สตรีท คือ โกลด์แมน แซคส์และมอร์แกน สแตนลีย์ ทั้งสองบริษัทได้ตัดสินใจปรับเปลี่ยนเป็นสถาบันธนาคารทั่วไปแทนเมื่อวันที่ 22 กันยายน ค.ศ. 2008 เพื่อเป็นการรับมือวิกฤติสินเชื่อด้อยคุณภาพ ส่วนบาร์เคลส์, ซิตีกรุ๊ป, เครดิตสวิส, ดอยช์ส์แบงค์, เอชเอสบีซี, เจพี มอร์แกน เชส , แบงโค แซนแทนเดอร์, บีบีวีเอ, และยูบีเอส เอจี นั้นถือว่าเป็น ธนาคารครบวงจร (Universal banks) มากกว่าจะเป็นวาณิชธนกิจที่เป็นผู้รับค้ำประกันการออกหลักทรัพย์รายใหญ่ เนื่องจากธนาคารเหล่านี้รับฝากเงินด้วย
พระนางกุนตี
พระนางกุนตี มีชื่อเดิมว่า "ปฤถา" เป็นธิดาในท้าวศูระเสน กษัตริย์แห่งกรุงมถุรา มีพี่ชายนามว่า "วาสุเทพ" ซึ่งเป็นบิดาของ"พระกฤษณะ" ดังนั้นพระกฤษณะจึงมีศักดิ์เป็นหลานชายของพระนางนั่นเอง
กาลต่อมาท้าวกุนติโภช ซึ่งเป็นพระญาติสนิทกับท้าวศูระเสนได้ขอพระนางไปเลี้ยงเป็นพระธิดาบุญธรรม เนื่องจากไม่มีโอรสธิดา ท้าวศูระเสนจึงมอบให้ด้วยความยินดี เมื่อมาอยู่กับท้าวกุนติโภชจึงได้นามใหม่ว่า "กุนตี"
อยู่มาวันหนึ่งมหาฤๅษีทุรวาสได้เดินทางมายังเมืองของท้าวกุนติโภช ซึ่งท้าวกุนติโภชได้มอบหมายให้พระธิดากุนตีคอยปรนนิบัติรับใช้จนมหาฤๅษีพอใจ จึงให้พรเป็นมนต์สำหรับเชิญเทพเจ้าลงมาประทานบุตรให้ เพราะมหาฤๅษีทุรวาสทราบด้วยญาณว่า ในอนาคตพระธิดากุนตีต้องเชิญเทพเจ้าลงมาประทานบุตรให้ เพราะไม่อาจมีบุตรกับสวามีของนางได้นั่นเอง แต่ด้วยความคึกคะนองของนางที่อยากทดสอบมนต์ของมหาฤๅษีว่าจะศักดิ์สิทธิ์เพียงใด จึงลองเชิญพระสุริยเทพดู พระสุริยะเทพก็ปรากฏกายต่อหน้านาง แต่ด้วยความที่นางไร้เดียงสาจึงไม่ต้องการมีบุตร แต่ด้วยมนต์นั้นพระสุริยะเทพไม่อาจจะเปลี่ยนแปลงได้ จึงประทานบุตรให้แก่นางโดยที่นางไม่เสียพรหมจรรย์ เมื่อนางคลอดลูกแล้ว ด้วยความอายกลัวคนอื่นจะครหาว่ามีบุตรก่อนจะแต่งงาน นางจึงนำบุตรน้อยใส่กล่องแล้วลอยไปในแม่น้ำคงคา ซึ่งต่อมาบุตรคนนี้ก็คือ "กรรณะ" พี่ชายคนโตของเหล่าปาณฑพ แต่อยู่ฝ่ายเการพและมีบทบาทอย่างมากในสงครามมหาภารตะนั่นเอง
ต่อมาท้าวกุนติโภชได้จัดพิธีสยุมพรให้แก่พระธิดากุนตีกับท้าวปาณฑุแห่งกรุงหัสตินาปุระ และต่อมาไม่นานท้าวปาณฑุก็มีชายาอีกองค์หนึ่ง นามว่า "พระนางมาทรี" ในตอนแรกพระนางกุนตียังไม่ยอมรับในพระนางมาทรีเท่าไหร่ แต่เมื่อได้สนทนากันเห็นว่านางเป็นคนดีจึงยอมรับและรักนางเหมือนน้องสาวคนหนึ่ง
ครั้งหนึ่งท้าวปาณฑุได้ออกไปล่าสัตว์ เห็นกวางสองตัวกำลังเสพสังวาสกัน จึงแผลงศรไปโดนกวางทั้งสองตัวเข้า ซึ่งกวางทั้งสองเป็นพราหมณ์และพราหมณีแปลงร่างมา ก่อนทั้งสองจะสิ้นใจได้สาปว่า หากท้าวปาณฑุเกิดอารมณ์ที่จะอภิรมย์สมสู่กับชายาตนเมื่อใด จงสิ้นชีวิตเมื่อนั้น ท้าวปาณฑุเกรงในคำสาปนี้จึงสละราชสมบัติให้ท้าวธฤตราษฎร์ขึ้นครองแทน แล้วไปบำเพ็ญศีลในป่า ซึ่งพระนางกุนตีและพระนางมาทรีได้ติดตามไปด้วย และในวันหนึ่งท้าวปาณฑุปรารถนาจะมีโอรส พระนางกุนตีจึงบอกเรื่องมนต์เชิญเทพเจ้ามาประทานบุตร ท้าวปาณฑุจึงขอให้พระนางกุนตีเชิญ "พระธรรมราช" (พระยม) "พระวายุ" และ"พระอินทร์" มาประทานบุตรให้ ซึ่งก็ได้บุตรชายคือ "ยุธิษฐิระ""ภีมะหรือภีมเสน" และ"อรชุน" ตามลำดับ ฝ่ายพระนางมาทรีปรารถนาจะมีโอรสบ้างจึงอ้อนวอนให้พระนางกุนตีสอนมนต์ให้แก่นาง พระนางกุนตีก็ไม่ขัดข้อง พระนางมาทรีจึงเชิญ "พระอัศวิน" โอรสฝาแฝดของพระสุริยะเทพมาประทานโอรสให้ ก็ได้โอรสแฝดนามว่า "นกุล" กับ "สหเทพ" รวมกันเป็นพี่น้อง "ปาณฑพ" นั่นเอง
วันหนึ่งท้าวปาณฑุกับพระนางมาทรีไปหาฟืนและอาหารในป่า ท้าวปาณฑุเกิดอารมณ์รักเข้าจึงจะสมสู่กับพระนางมาทรี แต่ในขณะกำลังซบบนพระถันของพระนางมาทรี ท้าวปาณฑุก็สิ้นใจตายในทันทีตามคำสาป พระนางมาทรีทำใจไม่ได้จึงตามท้าวปาณฑุไปในกองไฟเผาศพ แต่ก่อนไปพระนางได้ฝากฝังนกุลกับสหเทพให้กับพระนางกุนตีคอยดูแลด้วย ซึ่งต่อมาพระนางกุนตีกับโอรสทั้ง 5 ได้กลับไปยังกรุงหัสตินาปุระอีกครั้ง
มีอยู่คราวหนึ่งพระนางกุนตีกับพี่น้องปาณฑพได้รับคำเชิญให้ไปประทับยังเมืองวาราณาวัต ซึ่งทุรโยธน์กับลุงนามศกุนิ ได้วางแผนให้ ปุโรจัน ไปสร้างพระราชวังที่ประทับให้กับพี่น้องปาณฑพซึ่งเต็มไปด้วยเชื้อเพลิงอย่างดี เมื่อเหล่าปาณฑพกับพระนางกุนตีนอนหลับ ปุโรจันก็วางเพลิง แต่โชคดีที่มหามนตรีวิฑูรทราบเรื่องก่อน จึงเตรียมทางหนีไว้ให้ ทั้งพระนางกุนตีและพี่น้องปาณฑพจึงรอดจากการวางเพลิงไปได้ ส่วนปุโรจันนั้นตายในกองเพลิงนั้นเอง
เจ้าพระยานครราชสีมา
เจ้าพระยานครราชสีมา หรือ เจ้าเมืองนครราชสีมา เป็นขุนนางระดับสูงมีบรรดาศักดิ์เป็น "ออกญากำแหงสงครามรามภักดีพิรียภาหะ" หรือ "เจ้าพระยากำแหงสงคราม รามภักดี อภัยพิริยบรากรมพาหุ" หรือ "พระยากำแหงสงคราม รามภักดี อภัยพิริยบรากรมพาหุ" ตามแต่จะทรงโปรดเกล้าฯ
== ลำดับเจ้าเมืองนครราชสีมา ==
ลำดับข้าหลวงเทศาภิบาลมณฑลนครราชสีมา
ฯลฯ
แอช (ร็อคแมน ZX)
Ashe (アッシュ, Asshu) เป็นคนในฮันเตอร์(อีเร็กกูล่าฮันเตอร์ ศต.24XX) และเป็น 1 ใน 2 ที่สามารถใช่ Model A ได้เช่นเดียวกับเกรย์แต่เธอมีอาวุธประจำกายอยู่นั้นก็คือ Blaster pistol ทำให้บัสเตอร์ของ Model A เป็น A-Laser ภาคของเธอเจอกับ วาน เธอมักจะสนใจในตัว วาน มากที่เขารู้เรื่องเกี่ยวกับ Model V และพวก เฮเลอัส ซึ่งวานกำลังตามหา Model ที่ถูกขโมยไปอยู่ก็เลยรวมมือกับตั้งแต่นั้นมา...
จนสุดท้ายหลังจากเอาชนะอัลเบอร์ได้ก็ได้แยกทางกับ วาน เธอได้ผจญภัยไปในที่ต่างๆ กับ Model A คู่หูคู่ใจ...
กระชายวิสุทธิ์
กระชายวิสุทธิ์  เป็นพืชในสกุลกระชาย วงศ์ Zingiberaceae เป็นไม้ล้มลุก มีรากสะสมอาหารเป็นแท่งยาว ดอกช่อ ออกที่ปลายยอด ออกดอกเดือนกรกฎาคม – สิงหาคม กระจายพันธุ์ในภาคตะวันออกเฉียงเหนือตอนบน พบครั้งแรกที่อุทยานแห่งชาติภูพาน จังหวัดสกลนคร โดย ดร. สุรพล แสนสุข เมื่อ 12 กรกฎาคม พ.ศ. 2540 ชื่อสปีชีส์ตั้งเป็นเกียรติแก่ ศ. ดร. วิสุทธิ์ ใบไม้
รายพระนามพระมหากษัตริย์โครเอเชีย
พระมหากษัตริย์แห่งโครเอเชีย
สถาปนาเมื่อปีค.ศ. 925 โดยพระสันตะปาปาจอห์นที่ 10แต่งตั้ง ดยุดโทมิสลาฟ เป็น Rex Chroatorum - กษัตริย์แห่งโครเอเชีย. ชาวโครเอเชียจึงถือให้พระเจ้าโทมิสลาฟเป็นกษัตริย์พระองค์แรก
ภายใต้ฮังการีและจักรวรรดิโรมันอันศักดิสิทธิ์
ตั้งแต่ค.ศ. 1102, กษัตริย์ฮังการีก็ได้สิทธิในการปกครองราชอาณาจักรโครเอเชีย สโลเวเนีย และ ดาลมาเทีย ในการรับรองของขุนนางโครเอเชีย โครเอเชียอยู่ภายใต้การดูแลของBan (อุปราช) และ ซาบอร์.
ราชวงศ์ซาโปลยา
ตำแหน่งกษัตริย์เป็นที่ถกเถียงระหว่างอาชดุ๊กเฟอร์ดินานด์แห่งออสเตรีย และ จอห์น ซาโปลยา โดย จอห์น ซาโปลยาได้รับการสนับสนุนจาก สุลต่านออตโตมัน''
ราชวงศ์ฮับส์บูร์ก
ในวันที่ 1 มกราคม ค.ศ. 1527 ในที่ประชุมของ สภาเคทิน ของโครเอเชียได้เลือก เฟอร์ดินานด์ อาชดยุคแห่งออสเตรีย ขึ้นเป็นกษัตริย์พระองค์ใหม่ของโครเอเชีย
ราชวงศ์คาราดอร์เดวิก
ภายนหลัง สงครามโลกครั้งที่ 1 และการล่มสลายของจักรวรรดิออสเตรีย ฮังการี, โครเอเชียกลายเป็นส่วนหนึ่งของรัฐแห่งชาวสโลวีน โครแอต และเซิร์บซึ่งปกครองโดยราชวงศ์คาราดอร์เดวิก ใน 1918 ตำแหน่ง "กษัตริย์โครเอเชีย" ใช้ร่วมกับตำแหน่ง"สมเด็จพระราชาธิบดีแห่งปวงชนชาวเซิร์บ,โครแอทและสโลวีน" ในค.ศ. 1929 ตำแหน่งถูกเปลี่ยนเป็น"สมเด็จพระราชาธิบดีแห่งยูโกสลาเวีย". ระหว่างค.ศ. 1939 - 1943 โครเอเชียเป็นเขตปกครองตนเองโดนอุปราช (บาโนวินา) ภายใต้ราชอาณาจักรยูโกสลาเวีย, ปกครองโดยพระเจ้าปีเตอร์ที่ 2, การดูแลภายใต้พระปรมาภิไธยโดย Ban (อุปราช) อีวาน ซูบาสิช ระหว่างนี้, ค.ศ. 1941 โครเอเชียถูกยึดครองโดยฝ่ายอักษะพร้อมกับส่วนที่เหลือของยูโกสลาเวีย
รัฐเอกราชโครเอเชีย
1941 - 1945: กองทัพนาซีได้ก่อตั้ง รัฐเอกราชโครเอเชีย ขึ้นเป็นรัฐหุ่นเชิด โดยดินแดนนี้เป็นดินแดนที่ฝ่ายอักษะยึดจากยูโกสลาเวียได้ และถูกปกครองโดย ขบวนการปฏิวัติโครเอเชียอุสตาซา นำโดย อันเท ปาเวลิช. ในเดือนพฤษภาคม 1941 ได้มีการจัดตั้งเป็นราชอาณาจักร (ภายใต้ข้อตกลงระหว่างอันเต ปาเวลิช และ เบนิโต มุสโสลินี). แล้วเชิญ เจ้าชายไอโมน ดยุกที่ 4 แห่งโอสตา ครองราชย์โดยใช้พระนามว่า "สมเด็จพระราชาธิบดีโทมิสลาฟที่ 2 แห่งโครเอเชีย" แต่พระองค์ก็ไม่เคยได้ปกครองโครเอเชียเลย และในที่สุด ก็ทรงถูกรัฐบาลอิตาลีบังคับให้ลงพระปรมาภิไธยสละราชสมบัติในปีค.ศ. 1943
เจ้าชายวิลเลียมแห่งกลอสเตอร์
เจ้าชายวิลเลียมแห่งกลอสเตอร์ (Prince William of Gloucester) ประสูติเมื่อวันที่ 18 ธันวาคม พ.ศ. 2484 ณ ฮาร์ตฟอร์ดเชอร์ สหราชอาณาจักร เป็นพระโอรสพระองค์ใหญ่ในเจ้าชายเฮนรี ดยุกแห่งกลอสเตอร์ และเจ้าหญิงอลิซ ดัชเชสแห่งกลอสเตอร์ เป็นพระราชนัดดาในสมเด็จพระเจ้าจอร์จที่ 5 แห่งสหราชอาณาจักร มีพระบิดาพระมารดาทูลหัวดังนี้
ใน พ.ศ. 2513 พระพลานามัยของเจ้าชายเฮนรี ดยุกแห่งกลอสเตอร์ พระบิดาเริ่มแย่ลงอย่างมาก ทั้งนี้พระองค์เองก็ได้ป่วยด้วยพระอาการโพฟีเลีย พระองค์ทรงลาออกจากราชการแล้วกลับมาอังกฤษ โดยไม่นาน พระองค์ได้เริ่มทรงงานเพื่อประเทศอย่างเต็มตัว พระชนม์ชีพส่วนพระองค์นั้น ทรงเคยคบหากับอดีตนางแบบและพนักงานเสิร์ฟ ซูซี สตาร์กกอล์ฟ โดยทรงมีความสัมพันธ์อันยาวนาน โดยครั้งสุดท้ายที่ทั้ง 2 พบกันคือในเดือนสิงหาคม พ.ศ. 2513 ความสัมพันธ์กับสตาร์กกอล์ฟได้รับการสำรวจเพิ่มเติมในสารคดีทีวีช่อง 4 ปี 2558 เรื่อง The Other Prince William แม้จะมีข้อพิพากษ์ของเชื้อพระวงศ์รุ่นใหญ่ซึ่งทรงจะรักษาความสัมพันธ์ของเจ้าชายวิลเลียมและพระสหายหญิงอย่างจริงจัง แต่มาตรฐานเกี่ยวกับการเสกสมรสในราชวงศ์ในขณะนั้นก็ไม่เข้มงวดเหมือนที่เคยเป็นมา ถึงแม้ เจ้าหญิงมาร์กาเรต เคาน์เตสแห่งสโนว์ดอน จะทรงเข้าพระทัยและทรงเป็นกำลังพระทัยสำคัญให้กับเจ้าชายวิลเลียมเพราะทั้ง 2 ต่างทรงตกอยู่ในสถานกาณณ์เดียวกันนั่นคือ ต้องทรงเลือกระหว่างความรักและราชวงศ์ ทรงเห็นพระทัยอย่าแท้จริง พร้อมประทานพระดำรัส "รออีกหน่อย" และ "ดูว่าทุกสิ่งทุกอย่างเป็นอย่างไร" เมื่อเจ้าชายวิลเลียมเสด็จกลับอังกฤษ สตาร์กกอล์ฟได้ไปพักอยู่กับครอบครัวของพระองค์ที่คฤหาสน์บาร์นเวลล์ โดยพระบิดาและพระมารดาทรงให้ความช่วยเหลือความรักของพระโอรส แม้ว่าความสัมพันธืของทั้ง 2 จะไม่ชัดเจนเท่าที่ควร พระองค์เคยเล่าประทานสัมภาษณ์ในปี 2515 ก่อนจะสิ้นพระชนม์ว่า พระองค์ทรงรักและทรงเลือกนางสาวซูซี เป็นว่าที่พระชายาอย่างแท้จริง แต่แล้ว ความรักของทั้ง 2 ก็ต้องจบลง ต่อมาเจ้าชายวิลเลียมเริ่มมีความสัมพันธ์กับนิโคล ซิเอฟฟ์ ซึ่ง นิโคล เคยสมรสและมีครอบครัวมาก่อน โดยมีบุตร 2 คน กับสามีคนเก่า
ไม่นานก่อนที่จะเสด็จไปโตเกียว ในเดือนสิงหาคม พ.ศ. 2511 เจ้าชายวิลเลียมได้รับการตรวจโดยแพทย์ของกองทัพอากาศ Headly Bellringer ตามพระดำรัสของพระมารดา พระองค์ทรงตรีสกับแพทย์ว่า ทรงเป็นโรคดีซ่าน โดยเริ่มในเดือนธันวาคม พ.ศ. 2508 และกินเวลาหลายเดือน ต่อมาทรงสังเกตเห็นว่าพระฉวี (ผิวหนัง) ของพระองค์มีแนวโน้มที่จะเกิดผื่นพุพอง โดยเฉพาะอย่างยิ่งเมื่อสัมผัสกับแสงแดด ก่อนจะได้รับการวินิจฉัยว่าเป็นพอร์ไฟเรีย อย่างคร่าวๆ โดยสั่งครีมกันแดด และให้บัตรเตือนทางการแพทย์เกี่ยวกับความจำเป็นในการหลีกเลี่ยงยาบางชนิด แม้ว่าจะทรงทราบทฤษฎีเกี่ยวกับประวัติของโรคนี้ก็ตาม
สิ้นพระชนม์
เจ้าชายวิลเลียมได้รับการคาดหมายว่าจะได้สืบทอดพระอิสริยยศ ดยุกแห่งกลอสเตอร์ ภายหลังพระบิดาสิ้นพระชนม์ แต่เมื่อเดือนสิงหาคม พ.ศ. 2515 พระองค์ทรงประสบอุบัติเหตุ เครื่องบินพระที่นั่งที่เข้าแข่งขันกีฬาระหว่างเพนซิลเวเนียกับแมนแฮตตันได้เสียการควบคุม ปีกข้างนึงของเครื่องบินพระที่นั่งชนกับต้นไม้ก่อนจะพลิกและเข้าชนธนาคารอย่างแรงจรไฟลุกโชน เจ้าชายวิลเลียมแห่งกลอสเตอร์สิ้นพระชนม์ในที่เกิดเหตุทันที หลังจากนั้นอีก 2 ชั่วโมง พนักงานดับเพลิงจึงนำพระศพออกมาจากที่เกิดเหตุได้ พระศพได้รับการบรรจุฝัง ณ สุสานหลวงฟร็อกมอร์ ไม่ไกลจากปราสาทวินด์เซอร์ ต่อมาโรงเรียนสอนการบินแห่งชาติได้เปลี่ยนชื่อเป็น โรงเรียนทหารวิลเลียมแห่งกลอสเตอร์ เพื่อเป็นการถวายพระเกียรติแด่พระองค์ โดยพระองค์นั้นมีความใกล้ชิดกับเจ้าชายชาลส์ เจ้าชายแห่งเวลส์ พระญาติมาก เมื่อครั้นเจ้าชายชาลส์ทราบข่าวการสิ้นพระชนม์ก็เสียพระราชหฤทัยมาก ด้วยเป็นพระญาติอันสนิท พระองค์จึงตั้งพระนามพระโอรสพระองค์แรกว่า วิลเลียม เพื่อเป็นการนึกถึงพระองค์
เมื่อพระองค์สิ้นพระชนม์ พระอิสริยยศดยุกแห่งกลอสเตอร์จึงตกไปเป็นของพระอนุชาคือ เจ้าชายริชาร์ดแห่งกลอสเตอร์ ต่อมาใน พ.ศ. 2517 เจ้าชายเฮนรี ดยุกแห่งกลอสเตอร์ พระบิดาก็สิ้นพระชนม์ลง โดยขณะพระองค์มีพระชนม์ชีพนั้น ทรงอยู่ในลำดับที่ 4 และขณะก่อนสิ้นพระชนม์นั้น ทรงเลื่อนมาเป็นลำดับที่ 9 ในการสืบราชบัลลังก์
จักรพรรดิโคเมียว
จักรพรรดิโคเมียว (光明天皇 (Kōmyō-tennō)) จักรพรรดิผู้อ้างสิทธิใน ราชบัลลังก์ดอกเบญจมาศ พระองค์ที่ 2 จาก ราชสำนักเหนือ ตามที่ได้บันทึกไว้ใน รายพระนามจักรพรรดิญี่ปุ่น โดยครองสิริราชสมบัติระหว่างปี ค.ศ. 1336 - ค.ศ. 1348
พระราชประวัติ
ก่อนจะขึ้นมาอ้างสิทธิใน ราชบัลลังก์ดอกเบญจมาศ จักรพรรดิโคเมียวมีพระนามเดิมว่า เจ้าชายยูตะฮิโตะ (Imperial Prince Yutahito, 茂仁親王 (Yutahito-shinnō)) เป็นพระราชโอรสองค์ที่ 9 ใน จักรพรรดิโกะ-ฟุชิมิ สืบเชื้อสายจากราชสกุล จิเมียวอิง
เหตุการณ์ในพระชนมชีพของจักรพรรดิโคเมียว
หลังจาก อะชิกะงะ ทะกะอุจิ ก่อกบฏโค่นพระราชอำนาจของ จักรพรรดิโกะ-ไดโงะ สิ้นสุด การฟื้นฟูเก็งมู ทะกะอุจิก็ได้สถาปนาเจ้าชายยูตะฮิโตะขึ้นสืบราชบัลลังก์ต่อมา
แหล่งข้อมูลอื่น
1322 1380
อาเว มารีอา (บัค/กูโน)
อาเว มารีอา (Ave Maria) เป็นบทเพลงที่มีชื่อเสียงของชาร์ล กูโน คีตกวียุคโรแมนติคชาวฝรั่งเศสที่แต่งขึ้นในปี ค.ศ. 1859 โดยดัดแปลงซ้อนทำนอง เพรลูดหมายเลข 1 ในบันไดเสียง ซี เมเจอร์ (BWV 846) โดยโยฮัน เซบัสทีอัน บัค ที่แต่งขึ้นเมื่อ 137 ปีก่อนหน้านั้นใน ค.ศ. 1782 กูโนได้ดัดแปลงห้องดนตรีเล็กน้อยเพื่อให้ท่วงทำนองราบรื่นขึ้นกว่าเดิม และตั้งชื่อเพื่อเป็นการสดุดีพระแม่มารี
อาเว มารีอา กลายเป็นดนตรีที่มีทำนองคุ้นหู มีการเรียบเรียงใหม่สำหรับบรรเลงด้วยเครื่องดนตรีนานาชนิด ไม่ว่าจะเป็นไวโอลิน เปียโน กีตาร์ เชลโล หรือแม้กระทั่งทรอมโบน ดนตรีชิ้นนี้มักจะนิยมใช้บรรเลงในงานแต่งงานแบบคริสต์ศาสนา
อาเว มารีอา ฉบับบัค/กูโน มักเป็นที่สับสนกับเพลง "เอ็ลเลินส์ดริทเทอร์เกอซัง" หรือ Ellen's third song, D839, Op 52 no 6 ผลงานประพันธ์ที่มีชื่อเสียงใน ค.ศ. 1825 ของฟรันทซ์ ชูเบิร์ท ซึ่งมีชื่อเรียกหนึ่งว่า "อาเว มารีอา ฉบับชูเบิร์ท"
รายชื่อนามปากกา
นี่คือรายชื่อนามปากกา
จิตรกรรมประวัติศาสตร์
จิตรกรรมประวัติศาสตร์ (History painting) เริ่มเมื่อคริสต์ศตวรรษที่ ค.ศ. 1667 โดยอันเดร เฟลิเบียน (André Félibien) จิตกรประวัติศาสตร์, สถาปนิก, นักทฤษฎีคลาสสิกซิสม์ฝรั่งเศส ซึ่งเป็นลักษณะที่ระบบ “การจัดลำดับคุณค่าของศิลปะ ” (Hierarchy of genres) ถือว่าเป็นประเภทการเขียนภาพที่มีคุณค่าสูงที่สุดในบรรดาการเขียนภาพประเภทต่างๆ
คำอธิบาย
“จิตรกรรมประวัติศาสตร์” เป็นจิตรกรรมที่แสดงฉากบรรยายเนื้อหาจากประวัติศาสตร์กรีกโรมัน, ประวัติศาสตร์คริสต์ศาสนา และตำนานเทพ/ปรัมปราวิทยา และรวมทั้งเหตุการณ์ในประวัติศาสตร์ที่เกิดขึ้นเมื่อไม่นานก่อนที่จะเขียน ภาพเขียนชนิดนี้รวมทั้งภาพเขียนที่ในหัวเรื่องที่เกี่ยวกับ ศาสนา, ประวัติศาสตร์, วรรณคดี หรืออุปมานิทัศน์--ที่ตีความหมายของชีวิตหรือสื่อความหมายทางจริยธรรม เหตุการณ์ในประวัติศาสตร์ที่เลือกเขียนจะเป็นสัญลักษณ์ที่ไม่แต่เพียงจะแสดงเหตุการณ์แต่เป็นเหตุการณ์ที่มีความสำคัญต่อสังคมของผู้เขียนภาพ เช่นการเขียนภาพการประกาศอิสรภาพของสหรัฐอเมริกา หรือบางครั้งอาจจะไม่ใช่เหตุการณ์ที่เกิดขึ้นจริงแต่จิตรกรต้องการเขียนภาพที่สื่อความหมายที่ต้องการ
เทพหรือเทพีจากปรัมปราวิทยาก็ใช้เป็นสัญลักษณ์ทางจิตวิทยาต่างๆ ของมนุษย์ และบุคคลจากศาสนาต่างก็เป็นตัวแทนของความคิดต่างๆ และเป็นระยะเวลานานโดยเฉพาะระหว่างการปฏิวัติฝรั่งเศสที่การเขียนภาพประวัติศาสตร์มักจะเน้นการเขียนภาพวีรบุรุษชายเปลือย แต่ลดถอยลงไปในคริสต์ศตวรรที่ 19
เครื่องแต่งตัวในภาพบางครั้งก็จะเป็นการแต่งอย่างกรีกโรมันไม่ว่าเหตุการณ์จะเกิดขึ้นเมื่อใด ในปี ค.ศ. 1770 เบนจามิน เวสต์ เสนอว่าการวาดภาพ “ความตายของนายพลวูลฟ” ควรจะใช้เครื่องแต่งกายร่วมสมัยแต่ก็มีผู้คัดค้านหลายคนว่าควรจะแต่งตัวอย่างคลาสสิก ในที่สุดเวสต์ก็เขียนโดยใช้เครื่องแต่งกายร่วมสมัย แต่พระเจ้าจอร์จที่ 3 แห่งอังกฤษไม่ทรงยอมซื้อภาพ แต่อย่างไรก็ตามเวสต์ก็ได้รับชัยชนะต่อผู้ต่อต้านและริเริ่มการเขียนภาพประวัติศาสตร์ที่ตรงตามความเป็นจริงแทนที่จะเป็นภาพอุดมคติ
ในกลางคริสต์ศตวรรษที่ 19 มีการริเริ่มลักษณะการเขียนที่เรียกว่าประวัติศาสตร์นิยม ซึ่งเป็นการเขียนแบบการเลียนแบบการเขียนภาพประวัติศาสตร์หรือจิตรกรประวัติศาสตร์
การวิวัฒนาการอีกอย่างหนึ่งในคริสต์ศตวรรษที่ 19 คือการผสานการเขียนภาพประวัติศาสตร์กับการภาพชีวิตประจำวัน (Genrepainting) ที่แสดงให้เห็นฉากชีวิตประจำวัน เป็นการเขียนเหตุการณ์สำคัญที่มีรายละเอียดที่เป็นเหตุการณ์ที่เป็นส่วนตัวหรือเหตุการณ์ประจำวันของเหตุการณ์หรือบุคคลในภาพ จิตรกรที่เขียนภาพบางทีก็จะพยายามสื่อความหมายทางจริยธรรมในเหตุการณ์ที่เกิดขึ้น
จิตรกรประวัติศาสตร์
“จิตรกรประวัติศาสตร์” มิใช่เป็นแต่เพียงจิตรกรที่วาดภาพที่เกี่ยวกับประวัติศาสตร์แต่วาดอย่างใหญ่โตและเป็นนาฏกรรม โดยเฉพาะจากเหตุการณ์ในประวัติศาสตร์หรือตำนานกรีกโรมัน, ฉากจากวรรณคดีสำคัญ, หรือเหตุการณ์สำคัญของบุคคลสำคัญๆ ในสมัยบาโรก หัวเรื่องก็มักจะเป็นจุดสูงสุดของเหตุการณ์โดยมีผู้ร่วมเหตุการณ์แต่งตัวแบบคลาสสิก
“จิตรกรรมประวัติศาสตร์” เป็นการเขียนที่ไม่แต่มีความสำคัญเป็นลำดับหนึ่งของศิลปะสถาบัน ในคริสต์ศตวรรษที่ 19 แต่ในสมัยหลังการปฏิวัติฝรั่งเศสด้วย ฉะนั้นจิตรกรรมประวัติศาสตร์จึงเป็นกระบวนการเขียนที่เป้าในการถูกโจมตีเมื่อขบวนการเขียนแบบใหม่ๆ เริ่มขึ้น เช่นเมื่อขบวนการอิมเพรสชันนิสม์หันหลังให้การเขียนของจิตรกรรมประวัติศาสตร์ หรือกลุ่มพรีราฟาเอลไลท์ในอังกฤษที่เน้นเฉพาะหัวเรื่องเขียนที่มาจากวรรณคดีหรือเรื่องลึกลับแทนที่จะเขียนภาพแบบคลาสสิก ในต้นคริสต์ศตวรรษที่ 20 วิธีการเขียนภาพประวัติศาสตร์ก็เปลี่ยนแปลงไปจากเขียนแบบนาฏกรรมไปเป็นการเขียนนอกสถานที่และหัวข้อที่เล็กลง
เซอร์เรียล (เพลงอายูมิ ฮามาซากิ)
เซอร์เรียล เป็นซิงเกิลที่ 17 ของอายูมิ ฮามาซากิ  วางจำหน่ายเมื่อวันที่ 27 กันยายน  พ.ศ. 2543 พร้อมกับอัลบั้ม "Duty" ซึ่งเป็นอัลบั้มที่ 3 ของอายูมิ โดยเปิดตัวที่อันดับที่ 1 ออริกอนชาร์ตทั้งซิงเกิลและอัลบั้ม  และเป็นนักร้องญี่ปุ่นคนที่สี่ที่มีซฺงเกิ้ลและอัลบั้มอยู่ในอันดับที่ 1 ออริกอนชาร์ตในวันเดียวกันต่อจากเซย์โกะ มัตสึดะ, KinKi Kids  และWANDS  ซิงเกิลนี้มียอดขายรวมประมาณ 417,000 แผ่น
นอกจากนี้ยังมีการวางจำหน่ายดีวีดี "ayumi hamasaki concert tour 2000 A 第1幕" ในวันเดียวกัน โดยเปิดตัวที่ 1 ของออริกอนดีวีดีซาร์ต  จึงส่งผลอายูมิ ฮามาซากิเป็นศิลปินแรกของญี่ปุ่นที่มีซิงเกิล  อัลบั้ม  และดีวีดีได้อันดับที่ 1 ในวันเดียวกัน
แผ่นดินไหวปีโฮเอ ค.ศ. 1707
'''แผ่นดินไหวปีโฮเอ ค.ศ. 1707''' เกิดขึ้นเมื่อ 14.00 น. ตามเวลาท้องถิ่น ของวันที่ 28 ตุลาคม ค.ศ. 1707 นับเป็นแผ่นดินไหวครั้งใหญ่ที่สุดในประวัติศาสตร์ญี่ปุ่น กระทั่งแผ่นดินไหวในโทโฮะกุ ค.ศ. 2011 แผ่นดินไหวครั้งนี้ได้ก่อให้เกิดความเสียหายปานกลางถึงรุนแรงทั่วเกาะฮนชูตะวันตกเฉียงใต้ เกาะชิโกะกุและเกาะคีวชูตะวันออกเฉียงใต้ แผ่นดินไหวครั้งนั้นและคลื่นสึนามิทำลายอันเป็นผลเป็นเหตุให้มีผู้เสียชีวิตกว่า 5,000 คน เหตุการณ์นี้ทำให้ทุกส่วนของเมกะทรัสต์นันไค (Nankai megathrust) แยกออกพร้อมกัน นับเป็นแผ่นดินไหวครั้งเดียวที่ทราบกันว่าทำให้เกิดเหตุการณ์เช่นนี้ขึ้น โดยมีขนาดประเมินไว้ที่ 8.6 ML นอกจากนี้ ยังอาจเป็นสาเหตุของการปะทุครั้งสุดท้ายของภูเขาไฟฟูจิในอีก 49 วันให้หลัง
อัลบิเร็กซ์ นีงาตะ
อัลบิเร็กซ์ นีงาตะ (アルビレックス新潟 (Arubirekkusu Nīgata)) เป็นสโมสรฟุตบอลอาชีพจากเมืองนีงาตะ จังหวัดนีงาตะ ประเทศญี่ปุ่น ปัจจุบันได้กลับมาเล่นอยู่ในเจลีก ดิวิชัน 1 หลังจากชนะเลิศเจลีก ดิวิชัน 2 ในฤดูกาล 2022
อัลบิเร็กซ์ นีงาตะ มีฐานแฟนบอลที่เหนียวแน่นที่สุดสโมสรหนึ่งในเจลีก โดยในปี 2003 ขณะที่เล่นอยู่ในเจลีก ดิวิชัน 2 มีสถิติแฟนบอลเข้าชมการแข่งขันเฉลี่ยถึง 30,000 คน ต่อฤดูกาล และเมื่อเลื่อนชั้นขึ้นมาเล่นในเจลีก ดิวิชัน 1 มีจำนวนแฟนบอลเพิ่มขึ้นเฉลี่ยถึง 38,000 คน ในปี 2004 และ 40,000 คน ในปี 2005
ซูเปอร์ มาสค์ไรเดอร์เดนโอ & มาสค์ไรเดอร์ดีเคด NEO เจเนเรชั่น ศึกเรือยักษ์โอนิงาชิมะ
โชว มาสค์ไรเดอร์เดนโอ & มาสค์ไรเดอร์ดีเคด NEO เจเนเรชั่น ศึกเรือยักษ์โอนิงาชิมะ (劇場版 超・仮面ライダー電王＆ディケイド ＮＥＯ ジェネレーションズ 鬼ヶ島の戦艦, Gekijōban Chō-Kamen Raidā Den'ō ando Dikeido Neo Jenerēshonzu Onigashima no Senkan?, Super Masked Rider Den-O & Decade Neo Generations The Movie: The Onigashima Warship) เป็นภาพยนตร์จากมาสค์ไรเดอร์ดีเคดออกฉายเมือวันที่ 1 มีนาคม ค.ศ. 2009
กะทือพิลาส
กะทือพิลาสหรือ ไพลเหลือง เป็นพืชในสกุลขิง เป็นพืชพื้นเมืองในเอเชียตะวันออกเฉียงใต้ นิยมใช้เป็นไม้ประดับ ในเอเชียตะวันออกเฉียงใต้ใช้เป็นพืชสมุนไพร ยอดอ่อนรับประทานได้
พระเจ้าโพจังแห่งโคกูรยอ
พระเจ้าโพจัง (?-ค.ศ. 682) เป็นจักรพรรดิองค์ที่ 28 และจักรพรรดิองค์สุดท้ายแห่งอาณาจักรโคกูรยอหนึ่งในสามราชอาณาจักรเกาหลี ทรงขึ้นครองราชย์จากการสนับสนุนของยอนแกโซมุน ผู้นำทางทหารที่ปลงพระชนม์จักรพรรดิองค์ก่อนในรัชกาลของพระองค์โคกูรยอได้ทำสงครามกับราชวงศ์ถังและมีชัยชนะมาโดยตลอดแต่หลังจาก ยอนแกโซมุน เสียชีวิตลงในที่สุดอาณาจักรโคกูรยอก็ยอมแพ้ต่อกองทัพพันธมิตรชิลลาและถังในปี ค.ศ. 668 (พ.ศ. 1211) ทำให้อาณาจักรโคกูรยอที่ยิ่งใหญ่และเข้มแข็งที่ปกครองเกาหลีมานานถึง 605 ปีสิ้นสุดลงพระเจ้าโพจังสวรรคตในปี ค.ศ. 682 (พ.ศ. 1225) ภายหลังเหล่าเชื้อพระวงศ์ได้รวบรวมประชาชนชาวโคกูรยอไปตั้งอาณาจักรแห่งใหม่คือ อาณาจักรบัลแฮ ่
พระราชวงศ์
พระราชโอรสจากพระมเหสีองค์แรก
พระราชนัดดา
อ้างอิง
682
พงศ์กฤษฏิ์ ศิริเบ็ญจา
พงศ์กฤษฏิ์ ศิริเบ็ญจา (มาร์ท) เป็นนายแบบและนักแสดงชาวไทย
ประวัติ
พงศ์กฤษฏิ์ ศิริเบ็ญจา (มาร์ท) เกิดวันที่ 18 เมษายน 2540 ที่ จังหวัดสระบุรี ทำธุรกิจส่วนตัวเป็นเจ้าของร้านราดหน้า เคยเป็นผู้เข้าประกวด The Master Battle Season 1 ชิงตำแหน่ง POPULAR VOTE หมายเลข MB7 ช่อง 5 และเป็น 1 ในหนุ่มโสดที่มาร่วมรายการ “รู้ไหมใครโสด” ทาง ช่องวัน ภายหลังจากออกรายการรู้ไหมใครโสดแล้วทางช่องวันเห็นแววและศักยภาพจึงได้เรียกมาเซ็นสัญญาเป็นนักแสดงในสังกัดช่องวัน
ฮาร์เปอร์ ลี
เนลล์ ฮาร์เปอร์ ลี (Nelle Harper Lee; 28 เมษายน ค.ศ. 1926 – 19 กุมภาพันธ์ ค.ศ. 2016) เป็นนักเขียนชาวอเมริกัน เป็นที่รู้จักในฐานะผู้ได้รับรางวัลพูลิตเซอร์สาขาวรรณกรรม จากเรื่อง To Kill a Mockingbird นอกจากนี้เธอยังช่วยเหลือเพื่อนสนิท ทรูแมน คาโพตี ในการค้นหาข้อมูลในหนังสือเรื่อง In Cold Blood เธอได้รับเครื่องรัฐอิสริยาภรณ์เหรียญแห่งอิสรภาพของประธานาธิบดีแห่งสหรัฐอเมริกาด้านวรรณกรรมในปี ค.ศ. 2007 เธอยังรับรางวัลเกียรติยศหลายรางวัล แต่มักปฏิเสธการกล่าวสุนทรพจน์
ในเดือนกุมภาพันธ์ ค.ศ. 2015 ทนายของฮาร์เปอร์ ลี ได้ประกาศว่าจะตีพิมพ์ผลงานเล่มที่ 2 Go Set a Watchman ที่เขียนเสร็จตั้งแต่ ค.ศ. 1957 และเป็นฉบับร่างแรกของ To Kill a Mockingbird ในช่วงกลางเดือนกรกฎาคม ค.ศ. 2015
ฮาร์เปอร์ ลี เสียชีวิตเมื่อวันที่ 19 กุมภาพันธ์ ค.ศ. 2016 ขณะอายุได้ 89 ปี บนเตียงนอนด้วยอาการสงบ
ในหลวงในดวงใจ
ในหลวงในดวงใจ เป็นบทเพลงเทิดพระเกียรติพระบาทสมเด็จพระปรมินทรมหาภูมิพลอดุลยเดช เนื่องในวโรกาสมหามงคลเฉลิมพระชนมพรรษา 85 พรรษา 5 ธันวาคม พ.ศ. 2555 โดยเนื้อหาของบทเพลง สะท้อนถึงความภาคภูมิใจของคนไทยที่มีในหลวงเป็นร่มโพธิ์ร่มไทร ทรงเป็นในหลวงในดวงใจที่ทำให้คนไทยมีความสุข ยิ้มได้ ใต้ร่มพระบารมี เปรียบเหมือนพ่อที่เป็นดังแสงเทียนในดวงใจ เป็นมิ่งขวัญของคนไทยตลอดไป นอกจากนี้ในเพลงยังได้นำท่อนเพลงบางส่วนของเพลงความฝันอันสูงสุดมาใส่ด้วย
พระเจ้าซองด๊อกมหาราช
พระเจ้าซองด๊อกมหาราช ((r. 702 – 737)) กษัตริย์องค์ที่ 33 แห่งอาณาจักรชิลลา เป็นพระราชโอรสใน พระเจ้าซินมุน  และเป็นพระราชอนุชาร่วมพระราชมารดาเดียวกับ พระเจ้าฮโยโซ ในปี ค.ศ. 704 ทรงได้พระมเหสี คือ พระนางซองจอง (คิม แบโซ)  ธิดาของคิม วอนแท มีพระราชโอรสคือ องค์ชายจุงกยอง  ในปี ค.ศ. 715  (พ.ศ. 1258) สถาปนาองค์ชายจุงกยองขึ้นเป็นองค์รัชทายาท แต่เป็นได้ 2 ปีก็สิ้นพระชนม์ในปี ค.ศ. 717  (พ.ศ. 1260)
หลังจากนั้นหมดความโปรดปรานมเหสีองค์แรก และได้พระมเหสีองค์ที่ 2 ในปี ค.ศ. 720 (พ.ศ. 1263) คือ พระมเหสีโซด๊อก ธิดาของคิม ซุนวอน จากสกุลกึมเช่นกัน พระมเหสีโซด๊อกให้ประสูติพระราชโอรสคือ พระเจ้าฮโยซอง และ พระเจ้าคยองด๊อก
พระเจ้าซองด๊อกสร้างความเจริญทุกด้านจนทำให้บ้านเมืองเจริญรุ่งเรืองสวรรคตในปี ค.ศ. 735 (พ.ศ. 1278) หลังจากครองราชย์ยาวนานถึง 35 ปีองค์รัชทายาทจึงขึ้นครองราชย์เป็นพระเจ้าฮโยซองสืบต่อมา
737
โพรโทแอนีโมนิน
โพรโทแอนีโมนิน (protoanemonin) บางครั้งเรียก แอนีโมนอล (anemonol) หรือ แรนันคูลอล (ranunculol) เป็นสารพิษที่พบในพืชวงศ์พวงแก้วกุดั่น (Ranunculaceae) โพรโทแอนีโมนินเป็นแล็กโทนของ 4-ไฮดรอกซี-2,4-กรดเพนทาไดอีโนอิก ลักษณะเป็นน้ำมันสีเหลืองซีด มีสูตรเคมีคือ C5H4O2 โพรโทแอนีโมนินเป็นสารที่ไม่เสถียร เมื่อพืชถูกทำลาย สารแรนันคูลินในพืชจะแปรสภาพเป็นโพรโทแอนีโมนิน หากถูกผิวหนังจะทำให้คัน เป็นผื่นและตุ่มพอง หากรับประทานเข้าไปจะทำให้คลื่นไส้ อาเจียน เวียนศีรษะ ชัก ตับอักเสบเฉียบพลัน ดีซ่านหรืออัมพาต
หากทำให้พืชแห้ง สารโพรโทแอนีโมนินจะแปรสภาพเป็นแอนีโมนินและแปรสภาพเป็นกรดคาร์บอกซิลิกต่อไป
รายชื่อตัวละครในจักรกลสาวใส ใจวัยทีน
ตัวละครในจักรกลสาวใส ใจวัยทีน เป็นรายชื่อตัวละครการ์ตูนจากเรื่อง จักรกลสาวใส ใจวัยทีน
เจนนี เวกแมน (XJ-9)
เจนนี่ หรือ เจนนิเฟอร์ (Jenny หรือ Jennifer) เป็นหุ่นยนต์สาวที่ ดร.เวกแมน สร้างเพื่อใช้สำหรับรักษาสันติสุขของโลก ดร.เวกแมน ตั้งใจสร้างเธอให้เป็นหุ่นยนต์วัยรุ่นอายุ 16 ปี แต่ว่าในตอนที่เธอรู้จักแบรดครั้งแรกๆ เธอมีอายุจริงแค่ 5 ปีเท่านั้น
แบรด คาร์บังเคิล
แบรด คาร์บังเคิล (Brad Carbunkle) มีชื่อเต็มว่า "แบรดลี่" เป็นเพื่อนบ้านที่อยู่ถัดไปจากบ้านเจนนี่ อายุประมาณ 16 ปี ผมสีแดง ตาสีดำ ตัวเตี้ยกว่าเจนนี่หน่อยเดียว
นอรา เวกแมน
นอรา เวกแมน (Nora Wakeman) เป็นคนที่สร้างเจนนี่ขึ้นมา เธอจึงเป็นแม่ของเจนนี่ คนส่วนใหญ่จะเรียกนอราว่า “คุณ เวกแมน” หรือจะรียกว่า “ดร.เวกแมน” ก็ได้
ทัก คาร์บังเคิล
ทัก คาร์บังเคิล (Tuck Carbunkle) เป็นน้องชายของแบรด เขาตัวเล็ก ผมและตาสีดำ ไม่ปรากฏอายุ คาดว่าน่าจะอยู่ชั้นอนุบาล มักจะเห็นเขาอยู่ด้วยกันกับแบรด ทักเป็นตัวละครที่เด่นอีกตัว บางครั้งเขาก็ช่วยเจนนี่ แต่ก็เคยทำเรื่องปวดหัวให้เจนนี่อยู่เหมือนกัน
ทักเป็นคนที่มีนิสัยตรงกันข้ามกับแบรดผู้เป็นพี่ชายแทบทุกอย่าง เขาขี้กลัว ตกใจง่าย กลัวล้อที่มีขนาดใหญ่กว่าล้อรถยนต์ เขาจึงไม่กล้าขึ้นชิงช้าสวรรค์ นอกจากนั้นยังเจ้าเล่ห์นิดๆ อีกด้วย บางครั้งมองโลกในแง่ร้าย แต่ยังไงซะ ทักก็เป็นคนดีคนหนึ่ง
เขาปรากฏตัวครั้งแรกใน Season 1 ตอน “It Came from Next Door”  ในตอนนี้เขากับแบรดได้มีโอกาสรู้จักกับเจนนี่    ในตอนแรกๆเขาไม่ชอบเจนนี่เอาซะเลย เขาเห็นว่าเจนนี่เป็น “หุ่นยนต์สังหารบ้า” แต่เขาไปเห็นความสารถของเจนนี่ที่ทำลายอุกกาบาตขนาดใหญ่ที่กำลังพุ่งชนโลก นั้นเป็นเหตุให้เขาชื่นชมเจนนี่ และได้เป็นเพื่อนกันกับเจนนี่ในเวลาต่อมา ทักเป็นคนที่สองที่ได้เป็นเพื่อนกับเจนนี่ถัดจากแบรด
เชลดอน ออสวอล์ด ลี
เชลดอน ออสวอล์ด ลี (Sheldon Oswald Lee) เป็นหนุ่มที่จัดได้ว่ารูปร่างหน้าตาแย่ เขาทั้งไม่หล่อ ไม่เท่ห์ ไม่ค่อยมีเพื่อน เพื่อนของเขาแทบนับได้เลย (ก็มีแบรดและเจนนี่) ถึงจะเป็นหนุ่มเห่ยก็เถอะ แต่เขากลับมีความสามารถเรื่องการประดิษฐ์ และดร.เวกแมนก็ชอบเขาซะด้วย
เชลดอนหลงรักเจนนี่อย่างหัวปักหัวปำ ทั้งยังแสดงอย่างออกหน้าออกตา เขาพยายามทุกวิถีทางเพื่อให้เจนนี่ตอบรักเขาให้ได้ เขาอาศัยความสามารถเรื่องการประดิษฐ์ช่วยเจนนี่อยู่หลายครั้ง
เชลดอนเป็นคนชอบเก็บตัว ไม่ค่อยคบเพื่อน ปกติเขาเป็นคนดี ไม่ชอบมีเรื่องกับใคร แต่เพราะเขาหลงรักเจนนี่มาก ทำให้เขาทำทุกอย่างเพื่อให้เจนนี่รักเขาให้ได้ ถึงแม้ต้องใช้วิธีสกปรกก็ตาม แต่ไม่ว่าจะทำอย่างไร เจนนี่ก็ไม่ตอบรักเขาซะที แต่นั่นไม่ได้ทำให้เขาท้อใจเลย ถือว่าเป็นคนที่มีความพยายามอีกคนหนึ่ง
เชลดอน ปรากฏตัวครั้งแรกใน Season 1   ตอน   “Attack of the 5 1/2 Ft. Geek”    ในตอนนี้เขาได้มีโอกาสซ่อมร่างกายให้เจนนี่   เขาตกหลุมรักเจนนี่อย่างจัง   และตามเจนนี่ไปทุกหนทุกแห่ง   จนเจนนี่ถูกเพื่อนร่วมชั้นเรียนล้อว่าเป็นแฟนกับเชลดอน
เวกซัส
เวกซัสถือเป็นศัตรูหมายเลข 1 ของเจนนี่เลยทีเดียว ถึงเวกซัสจะจัดการเจนนี่ไม่ได้  เจนนี่เองก็เล่นงานเวกซัสไม่ได้เหมือนกัน   เธอทั้งสองได้ทำการต่อสู้ยืดเยื้อและปรากฏอยู่หลายตอน ส่วนใหญ่เจนนี่จะเจอกับพวกลูกน้องมากกว่า
เวกซัสปรากฏตัวครั้งแรกใน Season1 ตอน "Hostile Makeover"
เป็นตอนที่เธอส่งหุ่นยนต์จิ๋วเข้าไปในตัวของเจนนี่โดยที่เจนนี่ไม่รู้ตัว เพื่อเปลี่ยนเจนนี่ให้เป็นหุ่นยนต์ทาสของเธอ แต่สุดท้ายก็ถูก ดร.เวกแมน แบรด และทัก ทำให้กลับเป็นปกติได้สำเร็จ
บริท กับ ทิฟฟ์
บริท กับ ทิฟฟ์ บริท ลักษณะสูงพอประมาณ  ผมและตาสีดำ   ผิวสีแทน  เธอเป็นหัวโจกในกลุ่มสาวป๊อบ ทิฟฟ์ ลักษณะตัวเตี้ย ผมและตาสีดำ  ผิวออกขาว   ชอบไปไหนมาไหนด้วยกันกับบริท
บริท กับ ทิฟฟ์ เป็นสาวป๊อบในโรงเรียน เธอทั้งสองชอบแฟชั่นมาก ๆ  ไม่ยอมตกยุคเป็นอันขาด  นอกจากเรื่องแฟชั่นกับจับกลุ่มคุยกันกับพวกสาวๆที่เป็นเพื่อนกันแล้ว  ทั้งสองคนก็ไม่ได้ทำอะไรเป็นชิ้นเป็นอัน
ตั้งแต่เจนนี่เรียนอยู่โรงเรียนเดียวกับพวกเธอ เธอทั้งสองก็อิจฉาที่เจนนี่เด่นกว่า และพยายามหาทางแกล้งเจนนี่ (ถ้ามีโอกาส)    แต่เจนนี่กลับเห็นพวกเธอเป็นเพื่อน  และไม่มีความพยาบาทอะไร
บริทและทิฟฟ์ปรากฏตัวครั้งแรกใน Season 1 ตอน “Class Action” เป็นตอนที่พวกเธอไปโรงเรียน เจนนี่ก็เข้ามาทักแล้วขอเข้ากลุ่มด้วย แต่บริทปฏิเสธอย่างนิ่มนวล ลับหลังพวกเธอก็หาทางแกล้งเจนนี่  แต่กลับกลายเป็นว่าเจนนี่ได้ช่วยเธอออกจากอาคารที่ไฟกำลังไหม้ อันเกิดจากน้ำมือของพวกเธอเอง
ดอน พรีมา
ดอน พรีมา (Don  Prima) เป็นหนุ่มหล่อมาดเท่ห์ของโรงเรียน (ซึ่งตรงกันข้ามกับเชลดอน ทั้งสองเลยไม่ค่อยถูกกัน) เขาเป็นคนที่เจนนี่แอบชอบคนแรก ๆ   ทั้งสองคนเคยได้ออกเดทด้วยกัน แต่เป็นเดทที่จบด้วยความผิดหวัง    ในโรงเรียนเขาเป็นคนที่สาวๆให้ความสนใจมาก
ดอนเป็นคนมีนิสัยเจ้าชู้ คบหญิงไม่เลือกหน้า แต่ไม่มีความจริงใจกับสาวคนไหนเลย ทั้งยังหลงตัวเองอีกด้วย เขาเรียกตัวเองว่า “ดอนสุดเท่ห์” แต่งตัวเฉียบอยู่เสมอ โดยเฉพาะรองเท้า เป็นสิ่งที่เขาหวงมาก ใน Season 1 ตอน “Saved by the Shell” เจนนี่ทำรองเท้าของเขาเป็นรอย ทำให้เขาโกรธเจนนี่มาก และได้ต่อว่าเจนนี่เป็นการใหญ่ นั่นทำให้เจนนี่ไม่พอใจและไม่ได้ให้ความสนใจดอนอีกต่อไป
ดอน ปรากฏตัวครั้งแรกใน Season 1 ตอน “Party Machine”  ในตอนนี้เขาได้ไปร่วมงานปาร์ตี้ที่เจนนี่กับแบรดร่วมกันจัด   เขาออกมาแค่เป็นเพื่อนคุยกับเจนนี่เท่านั้น เจนนี่ทำท่าทางหลงใหลในตัวเขามาก เธอเขิน และพยายามกระชับความสัมพันธ์กับดอน แต่ก็ไม่คืบหน้าอะไร เพราะเจนนี่มีงานที่สำคัญต้องทำ
ดร.มอกก์
ดร.มอกก์ (Dr.Mogg) เป็นเพื่อนสมัยเรียนกับ ดร.เวกแมน พอจบออกมาก็ยังเป็นนักประดิษฐ์เหมือนกันอีกด้วย ลักษณะของเขาก็คือ ตัวเตี้ย ไว้หนวดเครา ผมสีดำ ใส่แว่นตาสีเขียว
เขาออกโรงครั้งแรกใน Season 1 ตอน “Tradeshow Showdown” ในตอนนี้เขาได้ไปร่วมงานแสดงหุ่นยนต์กับเพื่อนอีก 2 คน ในงานเขาได้พบกับ “ดร.เวกแมน” และ “เจนนี่”    เขาดูถูกเจนนี่ว่าเป็นหุ่นยนต์ที่รวมเอาโปรแกรมเสียๆไว้ด้วยกัน และขำที่เจนนี่เรียกดร.เวกแมนว่าแม่    เจนนี่ไม่พอใจมาก แต่ในตอนท้าย เธอได้แสดงความสามารถในการต่อสู้กับบรรดาหุ่นยนต์ที่ถูก “เวกซัส” ควบคุม   ทำให้เธอได้กลายเป็นที่ชื่นชมของ ดร.มอกก์ ไปในที่สุด
สไมตัส
สไมตัส (Smytus) เป็นหุ่นยนต์ทหารของ”คลัสเตอร์ (Cluster Prime) ” เขามีความปรารถนาที่จะทำลายโลกเป็นอย่างยิ่ง มีนิสัยก้าวร้าว ทะนงตัว ชอบพูดเสียงดัง ชอบข่มขู่ผู้อื่น แต่ถ้าหากมีใครชมเขาว่าสวย (เพราะคิดว่าเขาเป็นผู้หญิง) เขาจะชอบใจมาก
สไมตัสออกโรงครั้งแรกใน Season 1 ตอน “Dressed To Kill” ในตอนนี้เขาได้รวบรวมเอา “พีพ คริสตัน (Pip Crystals) ” ซึ่งเป็นวัตถุที่อันตรายที่สุด และทรงอำนาจมาก เพื่อที่จะใช้ทำลายโลก  แต่ยังไม่ทันได้ใช้ มันก็หายไปบนโลกมนุษย์ในขณะที่ต่อสู้กับเจนนี่ “พีพ คริสตัน” ได้ตกไปอยู่ในมือของบริทกับทิฟฟ์ เธอทั้งสองถูกอำนาจของคริสตันครอบงำ ทำให้พวกเธอคิดใช้คริสตันไปในทางที่ผิด  แม้แต่เจนนี่ก็ไม่สามารถทำอะไรพวกเธอได้  แต่เจนนี่อาศัยสติปัญญา จึงทำให้จัดการเรื่องนี้ได้สำเร็จ  ส่วนสไมตัส เขาถูกบริทกับทิฟฟ์ใช้อำนาจของคริสตันทำให้ตัวเล็ก แล้วเขาก็หายไปจากที่นั้น  แต่เขายังปรากฏอยู่ในตอนอื่นอีก
ซิลเวอร์เชลล์
ซิลเวอร์เชลล์ (Silver Shell) เป็นหุ่นยนต์ที่ “เชลดอน” สร้างขึ้น  แต่ว่าเขาไม่เหมือนเจนนี่ตรงที่ว่า เขาไม่ใช่หุ่นยนต์อัตโนมัติ แต่เป็นหุ่นยนต์ที่เชลดอนเข้าไปบังคับข้างใน    ตัวของเขาใหญ่โต ทำจากโลหะ ส่วนตัวเป็นสีเงิน
วลาดิเมียร์
วลาดิเมียร์ (Vladimir) เป็นหนูทดลองของ ดร.เวกแมน และถูกทำให้เกิดการกลายพันธุ์ จนเขากลายเป็นอัจฉริยะ ทั้งยังพูดภาษาคนได้อีกด้วย
ชื่อเดิมของลาดิเมียร์ คือ “มร.สครัฟเฟิลส์ (Mr.Scruffles) ”  ซึ่งเป็นชื่อที่ ดร.เวกแมนตั้งให้ แต่เขาไม่ชอบชื่อนี้จึงเปลี่ยนชื่อตัวเองเป็นลาดิเมียร์ แต่ถึงอย่างไรก็เถอะ ดร.เวกแมน ก็ยังชอบชื่อ มร.สครัฟเฟิลส์ มากกว่า
ลาดิเมียร์ ออกโรงครั้งแรกใน Season 1 ตอน "Pest Control"  เป็นตอนที่เขาได้เป็นผู้นำของฝูงหนูกลายพันธุ์       ในตอนนี้เขาและพรรคพวกคิดใช้ร่างกายของเจนนี่เพื่อแก้แค้นดร.เวกแมนที่ทำให้เขากลายพันธุ์   เขาได้ใช้อุบายทำให้เจนนี่หลับ และพาพรรคพวกแอบเข้าไปในตัวของเธอได้สำเร็จ เขาได้ถอดหัวของเจนนี่ออก และใช้ร่างกายของเจนนี่ไปแก้แค้น ดร.เวกแมน    ด้วยความช่วยเหลือจากแบรดและทัก ทำให้เจนนี่สามารถจัดการกับลาดิเมียร์และพวกหนูกลายพันธุ์ตัวอื่นๆได้
The Space Bikers
The Space Bikers เป็นแก๊งเอเลี่ยนอันธพาลที่เอาแต่ขี่มอเตอร์ไซต์ไปกวนตามงานต่างๆ โดยเฉพาะอย่างยิ่งงานรื่นเริงทั้งหลาย    ทั้งหมดประกอบด้วยสมาชิกเอเลี่ยนที่เป็นผู้หญิง 5 คน   แต่ว่าเดิมทีแก๊งนี้มีสมาชิกแค่ 4 คน ได้แก่   เลตต้า (Letta) ,  ออก้า (Olga)  , เลนนี่ ( Lenny)   และ สลัดจ์  (Sludge )   ต่อมาก็มี แทมมี่ (Tammy)  เข้าเป็นสมาชิกคนที่ 5
พวกเธอทั้งหลาย (ยกเว้นแทมมี่) ออกโรงครั้งแรกใน Season 1 ตอน “Return of the Raggedy Android” ในตอนนี้พวกเธอได้เข้าไปก่อกวนร้าน “Mezmers” เพราะไม่พอใจที่ถูกเจ้าของร้านไล่ออก เนื่องจากทางร้านมีกฎไม่ให้หุ่นยนต์และสัตว์ประหลาดเข้าใช้บริการ  แต่ก็ถูกเจนนี่จัดการอย่างง่ายดาย
แจ๊ก
แจ๊ก (Jack) เป็นนักอเมริกันฟุตบอลของทีมโรงเรียนมัธยม “เทรมอตัน (Tremorton) ” ตำแหน่งควอเตอร์แบ็ค ซึ่งเป็นโรงเรียนเดียวกับที่เจนนี่และแบรดเรียนอยู่  ลักษณะของเขาก็คือ ตัวใหญ่ อ้วน ชอบใช้เสียงดัง   ภายหลังเขาเปลี่ยนไปอยู่ทีมโรงเรียน “โพลีเทค (Poly Tech) ” ซึ่งเป็นทีมคู่แข่งของเทรมอตัน
แจ๊กออกโรงใน Season 1 ตอน “Grid Iron Glory” ในตอนนี้เขาถูกไล่ออกจากทีมเทรมอตัน เพราะโค้ชของทีมไปเห็นความสามารถที่เยี่ยมยอดของเจนนี่เข้า  เจนนี่เลยได้รับตำแหน่งควอเตอร์แบ็คแทน (แบรดก็ได้เข้าเป็นลูกทีมด้วย) อีกสาเหตุหนึ่งก็คือ เขาไม่ค่อยตั้งใจเล่น และคิดว่าทีมขาดเขาไม่ได้ นั่นทำให้โค้ชไม่พอใจเขา   พอถูกไล่ออกจากทีมแจ๊กไม่พอใจมาก เขาจึงย้ายไปอยู่ทีมโพลีเทค ซึ่งเป็นโรงเรียนที่เก่งในเรื่องของเทคโนโลยี เขาได้สร้างทีมหุ่นยนต์ที่ข้างในบังคับโดยนักเรียนของโพลีเทค เพื่อใช้แข่งขันกับทีมเทรมอตัน และเจนนี่เองก็หนักใจกับการแข่งครั้งนี้ เพราะทุกคนโดนเล่นงานหมด รวมทั้งแบรดด้วย
วิสเทเรีย เวกแมน
วิสเทเรีย เวกแมน (Wisteria Wakeman) เธอเป็นพี่น้องของ ดร.เวกแมน และยังเป็นนักวิทยาศาสตร์ที่เชี่ยวชาญเรื่องที่เกี่ยวกับชีววิทยา เธอมักจะสร้างสรรค์ผลงานที่เกี่ยวกับพืชพันธุ์ต่างๆ แทบทั้งสิ้น อย่างเช่น พืชพันธุ์โตเร็วต่างๆ รวมทั้งรถม้าของเธอด้วย บุคลิกที่โดดเด่นของเธอคือ ผมสีแดง ตัวผอมสูง สวมแว่นสายตา แต่ไม่สวมรองเท้า
เธอปรากฏตัวตอนแรกใน Season 3 ตอน "Never Say Uncle" ในตอนนี้เธอได้มาเยี่ยม ดร.เวกแมน พร้อมกับพาเกล็น ลูกชายของตนเองมาด้วย และเธอก็ได้รู้จักกับเจนนี่ ในฐานะหลานของตนนั่นเอง
เธอมักจะทะเลาะกับ นอร่า เวกแมน อยู่บ่อยๆ ในแทบจะทุกเรื่อง และมักจะชิงดีชิงเด่นกันอยู่บ่อยครั้ง แต่ถึงอย่างไรก็ไม่เคยคิดที่จะแตกแยกกันได้ ยังคงรักกันในแบบพี่น้องอยู่เสมอมา
พี่น้องของเจนนี่
พี่น้องของเจนนี่เป็นหุ่นยนต์ที่ ดร.เวกแมน สร้างขึ้น มีทั้งหมด 8 ตัว มีชื่อ XJ ตามด้วยหมายเลขต่าง ๆ ได้แก่ XJ-1 ถึง XJ-8
มหาเผ่าพันธุ์แห่งยิธ
มหาเผ่าพันธุ์แห่งยิธ (Great Race of Yith) หรือ ยิธเธียน เป็นมนุษย์ต่างดาวซึ่งมีบทบาทในเรื่องชุดตำนานคธูลู ยิธเธียนปรากฏตัวครั้งแรกในเรื่องสั้น The Shadow Out of Time ของเอช. พี. เลิฟคราฟท์ซึ่งเผยแพร่ในปีพ.ศ. 2482 ยิธเธียนได้รับการเรียกว่า มหาเผ่าพันธุ์ เนื่องจากเป็นเผ่าพันธุ์ที่มีความชำนาญในการเดินทางข้ามกาลเวลา
ลักษณะทั่วไป
มหาเผ่าพันธุ์แห่งยิธเป็นเผ่าพันธุ์ซึ่งเปี่ยมด้วยสติปัญญาและพลังจิต เมื่อดาวเคราะห์ ยิธซึ่งเป็นบ้านเดิมของมหาเผ่าพันธุ์ใกล้จะแตกดับนั้น เหล่ายิธเธียนได้ใช้พลังสลับจิตกับสิ่งมีชีวิตพื้นเมืองในอดีตกาลของโลก ยิธเธียนอาศัยอยู่บนโลกเป็นเวลาประมาณ 200ล้านปีและเป็นหนึ่งในเผ่าพันธุ์ที่ทำสงครามกับเอลเดอร์ธิงจนต้องหนีไปอยู่ในทะเล มีศัตรูสำคัญคือมนุษย์ต่างดาวอีกกลุ่มซึ่งเรียกว่าฟลายอิงโพลีป(Flying Polyp - ติ่งเนื้อบินได้) ซึ่งในที่สุดแล้วอารยธรรมของมหาเผ่าพันธุ์แห่งยิธก็ถูกฟลายอิงโพลีปทำลายล้างในช่วงยุคครีเทเชียส
ร่างของยิธเธียนบนโลกในอดีตนั้นมีลักษณะเป็นทรงกรวยซึ่งมีส่วนยอดเป็นแขนระยางสี่ข้าง โดยสองข้างเป็นก้าม อีกข้างเป็นอวัยวะคล้ายกับแตรสำหรับส่งเสียง และข้างสุดท้ายเป็นซึ่งเป็นส่วนหัวทรงกลมสีเหลืองที่มีตาและหนวดซึ่งเป็นอวัยวะรับเสียงสี่เส้น ความสูงทั้งหมดประมาณ 3 เมตร ยิธเธียนไม่มีเพศและขยายพันธุ์ด้วยสปอร์ ยิธเธียนเป็นเผ่าพันธุ์ที่มีวิทยาการอันก้าวหน้ามาก แต่คุณสมบัติสำคัญที่สุดของยิธเธียนก็คือพลังในการสลับจิตกับสิ่งมีชีวิตอื่นนั่นเอง ซึ่งยิธเธียนสามารถสลับจิตกับสิ่งมีชีวิตที่อยู่ในยุคสมัยอื่นได้ โดยทั่วไปแล้วยิธเธียนจะสลับจิตกับมนุษย์ในปัจจุบันเพื่อเรียนรู้เรื่องราวต่างๆของมนุษย์ ส่วนจิตของมนุษย์ในร่างยิธเธียนก็จะถูกพวกยิธเธียนในอดีตสอบถามเพื่อเก็บข้อมูลเช่นกัน ซึ่งถ้ามนุษย์ที่ถูกสลับจิตไปยอมให้ความร่วมมือกับยิธเธียนในการเก็บข้อมูลก็จะได้รับอนุญาตให้เที่ยวชมเมืองของยิธเธียนและใช้ห้องสมุดขนาดใหญ่ได้ ภายในห้องสมุดนี้เต็มไปด้วยกระบอกโลหะซึ่งใช้เก็บเอกสารเกี่ยวกับประวัติศาสตร์ของเผ่าพันธุ์ต่างๆในจักรวาล มนุษย์ในร่างยิธเธียนยังสามารถพูดคุยกับเผ่าพันธุ์อื่นๆจากทั่วจักรวาลและต่างมิติซึ่งถูกสลับจิตอยู่ในร่างของยิธเธียนเช่นเดียวกัน เมื่อยิธเธียนในร่างมนุษย์เก็บข้อมูลได้จนเป็นที่พอใจแล้วก็จะทำการสลับจิตคืนตามเดิม แต่ความทรงจำเกี่ยวกับมหาเผ่าพันธุ์แห่งยิธก็จะถูกลบออกไปด้วย
คอเลออปเทรัส
ด้วยความสามารถในการท่องเวลา มหาเผ่าพันธุ์แห่งยิธจึงรู้ล่วงหน้าถึงการล่มสลายของอารยธรรมตนเอง ก่อนหน้าสงครามสุดท้ายกับฟลายอิงโพลีปนั้น มหาเผ่าพันธุ์แห่งยิธได้คัดเลือกจิตที่ดีที่สุดให้ทำการสลับจิตกับ คอเลออปเทรัส (Coleopterous)ซึ่งเป็นเผ่าพันธุ์ลักษณะคล้ายตัวด้วงที่ครองโลกหลังจากมนุษย์ และในเวลานั้นเหล่าฟลายอิงโพลีปได้สูญพันธุ์ไปจากโลกแล้ว
กีฬาปัญจกีฬาสมัยใหม่ในโอลิมปิกฤดูร้อน 2020 – รอบคัดเลือก
การแข่งขันกีฬาปัญจกีฬาสมัยใหม่ในโอลิมปิกฤดูร้อน 2020 รอบคัดเลือก เป็นการแข่งขันปัญจกีฬาสมัยใหม่เพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2020 ณ กรุงโตเกียว ประเทศญี่ปุ่น ซึ่งเลื่อนการแข่งขันไปในปี ค.ศ. 2021 เนื่องจากการการระบาดของโคโรนาไวรัส โดยมีโค้วต้าทั้งหมด 72 คน (ชาย 36 คน หญิง 36 คน) แต่ละประเทศสามารถส่งนักกีฬาเข้าแข่งขันได้สูงสุด 2 คน วิธีการคัดเลือกเหมือนกันทั้งชายและหญิง
ประเทศเจ้าภาพญี่ปุ่นได้รับการการันตีโควต้า 1 คนโดยอัตโนมัติ ในขณะที่อีก 2 โควต้าผ่านการรับเชิญโดยการจัดสรรของ UIPM หลังประกาศผู้ผ่านการคัดแล้วจึงมีการตัดสินใจ
คาเมนไรเดอร์อมาซอน
คาเมนไรเดอร์อมาซอน เป็นภาพยนตร์ซีรีส์คาเมนไรเดอร์ลำดับที่ 6 ออกอากาศครั้งแรกที่ประเทศญี่ปุ่นเมื่อวันที่ 19 ตุลาคม ค.ศ. 1974 และจบลงเมื่อวันที่ 29 มีนาคม ค.ศ. 1975 รวมทั้งสิ้น 24 ตอน ถือได้ว่าจำนวนตอนน้อยที่สุดในยุคโชวะ เนื่องจากเนื้อหารุนแรง ส่วนลิขสิทธิ์จัดจำหน่ายรูปแบบวีซีดีเป็นของบริษัท ทีไอจีเอ (TIGA) ใช้ชื่อว่า เดชไรเดอร์ อาเมซอน ในปัจจุบันได้มีการนำลงวิดีโอสตรีมมิ่งทาง true id อมาซอน ออกแบบมาจาก กิ้งก่ามอนิเตอร์ ส่วนครีบหลังมาจาก ปลาปิรันย่า
เนื้อเรื่อง
ยามาโมโตะ ไดสุเกะ ลูกชายคนเดียวของ ดร.ยามาโมโตะ เขารอดชีวิตอย่างปาฏิหาริย์จากเหตุการณ์เครื่องบินตก และได้เติบโตท่ามกลางสัตว์ป่าในลุ่มแม่น้ำแอมะซอน จนวันหนึ่ง ยักษ์สิบหน้า กอร์กอส ได้ลอยมาจากฟากฟ้า และทำลายหมู่บ้าน ผู้เฒ่าบาโก้ ทราบถึงความต้องการของอสูร เขาจึงรีบไปทำการผ่าตัดให้กับ ไดสุเกะ ที่เสียชีวิตจากการโจมตีของกอร์กอส โดยฝังสิ่งที่กอร์กอส ต้องการ นั่นคือ กำไลกีกิ ให้กับเขาจนได้กลายมาเป็น คาเมนไรเดอร์อมาซอน และได้เข้าต่อกรกับกอร์กอส จนเอาชนะมาได้ แต่เรื่องราวก็ยังไม่จบเมื่อ จักรวรรดิ การ์รันดาได้ขึ้นมาเป็นใหญ่และหมายจะยึดครองญี่ปุ่น เขาจึงต้องเดินทางตามไปญี่ปุ่นและจัดการพวกเหล่าวายร้ายให้สิ้นซาก
กีฬากรีฑาในซีเกมส์ 2009
ซีเกมส์ 2009 มีการแข่งขันกรีฑา ขึ้นที่สนามกีฬาแห่งชาติลาว หลัก 16 ในระหว่างวันที่ 13 ธันวาคม พ.ศ. 2552-17 ธันวาคม พ.ศ. 2552 ซึ่งมีการชิงชัยในกรีฑาทั้งสิ้น 45 เหรียญทอง ซึ่งประเทศไทยคว้าเหรียญทองจากกรีฑาได้มากที่สุด ถึง 14 เหรียญทอง
การกีฬา 10 ประเภท
การกีฬา 10 ประเภท มีการแข่งขันในระหว่างวันที่ 13-14 ธันวาคม พ.ศ. 2552 โดยจะวัดจากคะแนนที่ได้ในการแข่งขันแต่ละประเภท โดยจะแข่งขันวันละ 5 ประเภท
พระพุทธปฏิภาคมัธยมพุทธกาล
พระพุทธปฏิภาคมัธยมพุทธกาล หรือที่ชาวบ้านนิยมเรียกว่าหลวงพ่อพระงาม เป็นพระพุทธรูปสำคัญของจังหวัดลพบุรี พระพุทธรูปองค์นี้เป็นพระพุทธรูปปางมารวิชัย ประดิษฐานอยู่ภายในวัดสิริจันทรนิมิตรวรวิหาร ตำบลเขาพระงาม อำเภอเมืองลพบุรี จังหวัดลพบุรี
ประวัติ
พระพุทธปฏิภาคมัธยมพุทธกาล (หลวงพ่อพระงาม) เป็นพระพุทธรูปที่มีประวัติการสร้างที่ยาวนาน คือสร้างตั้งแต่ พ.ศ. 2455 โดยท่านเจ้าคุณพระอุบาลีคุณูปมาจารย์ (สิริจันโท จันทร์) อดีตเจ้าอาวาสวัดบรมนิวาส กรุงเทพมหานคร เป็นผู้ดำเนินการก่อสร้าง คือเมื่อครั้งที่ท่านได้ธุดงมายังบริเวณที่แห่งนี้และเห็นว่ามีความเหมาะสม จึงได้ร่วมกันสร้างพระพุทธรูปที่มีขนาดใหญ่องค์สีขาวนี้ร่วมกับพระภิกษุที่เดินทางมาด้วยกัน เพื่อประดิษฐานบนไหล่พระงามแห่งเมืองลพบุรี หลวงพ่อพระงาม เป็นพุทธรูปก่อด้วยคอนกรีตเสริมเหล็ก วัสดุคอนกรีตเสริมเหล็กศิลปะรัตนโกสินทร์ มีขนาดหน้าตักกว้าง 22 เมตร สูงจากหน้าตักถึงพระเกศ 34 เมตร หรือ พระพุทธปฏิภาคมัธยมพุทธกาล เป็นพระพุทธรูปศักดิ์สิทธิ์ เป็นที่รู้จักเป็นที่กราบไหว้สักการะของพุทธศาสนิกชนชาวลพบุรีและชาวจังหวัดใกล้เคียงทั่วไป  พ.ศ. 2469 จึงเปลี่ยนนามใหม่ว่า "พระพุทธปฏิภาคมัธยมพุทธกาล" มาจนทุกวันนี้
ความสำคัญ
พระงามหรือหลวงพ่อใหญ่หรือพระพุทธปฏิภาคมัธยมพุทธกาล เป็นพระพุทธรูปที่พบในประเทศไทยตามลักษณะงดงามศิลปะแบบรัตนโกสินทร์ พระอุบาลีคุณูปมาจารย์ (จันทร์ สิริจนโท) สร้างเมื่อรัชสมัยพระบาทสมเด็จพระมงกุฎเกล้าเจ้าอยู่หัว รัชกาลที่ ๖ เมื่อพุทธศักราช ๒๔๕๕ ณ บริเวณใกล้ถ้ำเขาบ่องาม เพื่อเป็นที่บรรจุพระพุทธรูปเก่าชำรุดในบริเวณนั้น แล้วขนานนามใหม่เมื่อ พุทธศักราช๒๔๖๙ ว่าพระพุทธปฏิภาคมัธยมพุทธกาล หมายถึง พระพุทธรูปที่สร้างในวาระกึ่ง ๕,๐๐๐ แห่งพุทธกาลไรพระศกบนพระเศียรทำด้วยไหกระเทียมจำนวนมาก ต่อมาเกิดพายุฝนทำให้ไรพระศกหรือไหกระเทียมนี้หลุดลงมา ต่อมาในปีพุทธศักราช ๒๕๑๙ ได้บูรณะซ่อมแซมส่วนที่ชำรุดและทาสีองค์พระพุทธรูปใหม่พร้อมทั้งติดสายล่อฟ้าวัดจันทรนิมิตร สร้างเสร็จเมื่อ พุทธศักราช ๒๔๖๖ พระบาทสมเด็จพระมงกุฎเกล้าเจ้าอยู่หัว รัชกาลที่ ๖ ได้เสด็จมาทรงร่วมงานฉลองมีงานผูกพัทธสีมาในครั้งนี้ด้วยพร้อมกับพระราชทานนามวัดว่า "วัดสิริจันทรนิมิตร" พร้อมโปรดเกล้าฯ ยกวัดสิริจันทรนิมิตร ให้เป็นพระอารามหลวงชั้นตรี ชนิดวรวิหาร โดยมีชื่อเต็มว่า วัดสิริจันทรนิมิตรวรวิหาร เพื่อเป็นเกียรติแก่ท่านเจ้าคุณอุบาลีคุณูปมาจารย์(จันทร์ สิริจันโท)และในช่วงเทศกาลสงกรานต์ของทุกปีจะเป็นเทศกาลไหว้พระงาม ที่ประชาชนชาวลพบุรีถือปฏิบัติติดต่อกันมา
การประกาศสงครามต่อเยอรมนีของสหรัฐ (ค.ศ. 1917)
ในวันที่ 6 เมษายน พ.ศ. 2460 รัฐสภาแห่งสหรัฐอเมริกาประกาศสงครามต่อจักรวรรดิเยอรมัน อันเป็นผลจากการลงมติของที่ประชุมร่วมระหว่างสภาผู้แทนราษฎรและวุฒิสภาวาระพิเศษในวันที่ 2 เมษายน ตามญัตติที่เสนอโดยประธานาธิบดีวูดโรว์ วิลสัน
คำประกาศ
คำแปล :
การลงคะแนน
ในการลงคะแนนของวุฒิสภาสหรัฐอเมริกา ญัตติถูกผ่านด้วยคะแนนเสียง 82 ต่อ 6 เสียง โดยผู้ลงคะแนนคัดค้านได้แก่
วุฒิสมาชิกจำนวน 8 คนที่ไม่ได้ออกคะแนนเสียงได้แก่
ส่วนในการลงคะแนนของสภาผู้แทนราษฎรสหรัฐอเมริกา ญัตติถูกผ่านด้วยคะแนน 373 ต่อ 50 เสียง โดยมี 9 เสียงไม่ได้ลงคะแนน และเสียงคัดค้านมาจากฝ่ายรีพับลิกัน 32 เสียง จากฝ่ายเดโมแครต 16 เสียง จากฝ่ายนิยมการงดสุรา (Prohibitionist) ชาลส์ เอช. แรนดัล (Charles H. Randall) 1 เสียง และจากฝ่ายสังคมนิยม เมเยอร์ ลอนดอน (Meyer London) 1 เสียง
อ้างอิง
http://www.senate.gov/pagelayout/history/h_multi_sections_and_teasers/WarDeclarationsbyCongress.htm
ทางรถไฟสายชุมทางคลองสิบเก้า–ชุมทางแก่งคอย
ทางรถไฟสายชุมทางคลองสิบเก้า–ชุมทางแก่งคอย หรือ ทางรถไฟสายชุมทางแก่งคอย–คลองสิบเก้า เป็นทางรถไฟอันเป็นส่วนหนึ่งของทางรถไฟสายชายฝั่งทะเลตะวันออก โดยเป็นเส้นทางขนส่งสินค้าระบบรางที่เชื่อมต่อระหว่างภาคเหนือและภาคตะวันออกเฉียงเหนือสู่ภาคตะวันออกโดยไม่ต้องผ่านเข้ากรุงเทพมหานครเพื่อรองรับการขยายตัวของท่าเรือแหลมฉบังและมาบตาพุด ทางรถไฟสายนี้พาดผ่านจังหวัดฉะเชิงเทรา, นครนายก และสระบุรี ผ่านอุโมงค์หนึ่งแห่งคืออุโมงค์พระพุทธฉาย ทางรถไฟสายนี้ใช้สำหรับวิ่งขนส่งสินค้าเพียงอย่างเดียวและไม่มีบริการรับส่งผู้โดยสาร
ประวัติ
การก่อสร้างทางรถไฟสายชายฝั่งทะเลตะวันออกเริ่มขึ้นเมื่อปี พ.ศ. 2524–2528 ในเส้นทางชุมทางฉะเชิงเทรา–สัตหีบ และมีการสร้างทางชุมทางคลองสิบเก้า–ชุมทางแก่งคอยอีกหนึ่งสายสำหรับขนส่งสินค้าจากภาคเหนือและภาคตะวันออกเฉียงเหนือสู่ภาคตะวันออกโดยไม่ต้องผ่านเข้ากรุงเทพมหานครเพื่อรองรับการขยายตัวของท่าเรือแหลมฉบังและมาบตาพุด โดยเส้นทางชุมทางคลองสิบเก้า–ชุมทางแก่งคอยจะตัดผ่านจังหวัดฉะเชิงเทรา, นครนายก และสระบุรี และได้ประกาศเวนคืนที่ดินเมื่อวันที่ 19 กรกฎาคม พ.ศ. 2532 และมีการเร่งรัดการเวนคืนในสองปีต่อมา โดยเส้นทางจะผ่านภูมิประเทศต่าง ๆ ที่ราบลุ่มที่มีคลองหลายสายทางตอนใต้ มีภูเขาสูงและผ่านอุโมงค์พระพุทธฉายทางตอนเหนือ ถือเป็นอุโมงค์ที่มีความยาวเป็นอันดับสองของประเทศรองจากอุโมงค์ขุนตาน
หลังการก่อสร้างแล้วเสร็จจึงทำพิธีเปิดอย่างเป็นทางการเมื่อวันที่ 19 สิงหาคม พ.ศ. 2538 โดยมีสมเด็จพระญาณสังวร สมเด็จพระสังฆราช (เจริญ สุวฑฺฒโน) เสด็จมาเป็นประธานในพิธีเปิด ณ สถานีรถไฟญาณสังวราราม จังหวัดชลบุรี โดยเส้นทางนี้จะทำการขนส่งสินค้าต่าง ๆ เป็นต้นว่า น้ำมัน, ก๊าซแอลพีจี, ปูนซีเมนต์ และบรรจุตู้คอนเทนเนอร์
แต่เดิมทางรถไฟสายนี้เป็นทางเดี่ยว ทำให้เกิดความล่าช้าในการขนส่ง ในปี พ.ศ. 2559 รัฐบาลประยุทธ์ จันทร์โอชามีนโยบายพัฒนาระบบรางให้เป็นระบบขนส่งมวลชน และก่อสร้างรถไฟทางคู่ชุมทางฉะเชิงเทรา–ชุมทางคลองสิบเก้า–ชุมทางแก่งคอยระยะทาง 106 กิโลเมตร พร้อมทางคู่เลี่ยงเมืองระยะทาง 97 กิโลเมตร ก่อสร้างสถานีรถไฟไผ่นาบุญ และเจาะอุโมงค์พระพุทธฉายขนานไปกับอุโมงค์เดิม เริ่มก่อสร้างเมื่อวันที่ 19 กุมภาพันธ์ พ.ศ. 2559 และสิ้นสุดงานในวันที่ 18 กุมภาพันธ์ พ.ศ. 2562
โครงการแบ่งเป็นสองส่วนคือ ช่วงที่ 1 รถไฟทางคู่ชุมทางฉะเชิงเทรา–คลองสิบเก้า–วิหารแดง และบุใหญ่–แก่งคอย และทางคู่เลี่ยงเมืองที่สถานีรถไฟชุมทางฉะเชิงเทรา, ชุมทางแก่งคอย และชุมทางบ้านภาชี ใช้งบประมาณ 9,825,810,000 บาท ก่อสร้างโดยบริษัทซิโน-ไทย ช่วงที่ 2 รถไฟทางคู่วิหารแดง–บุใหญ่ และอุโมงค์พระพุทธฉาย ใช้งบประมาณ 407,049,596 บาท ก่อสร้างโดยบริษัทไร้ท์ทันเน็ลลิ่ง
ประยูร กาญจนดุล
ศาสตราจารย์ ประยูร กาญจนดุล เกิดเมื่อวันที่ 15 มกราคม พ.ศ. 2454 เป็นบุตรของหลวงชำนาญโกศัยศาสตร์ หรือ ใหม่ กาญจนดุล และนางชำนาญโกศัยศาสตร์ อดีตนายกราชบัณฑิตยสถาน จบการศึกษา เนติบัณฑิต โรงเรียนกฎหมาย กระทรวงยุติธรรม และคณะนิติศาสตร์ รัฐศาสตร์ จุฬาลงกรณ์มหาวิทยาลัย เริ่มรับราชการในปี 2473 สังกัดกระทรวงมหาดไทย
โดยดำรงตำแหน่งสำคัญต่าง ๆ อาทิ อธิบดีกรมการค้าภายใน กระทรวงพาณิชย์ และปลัดกระทรวงเศรษฐการ นอกจากนี้ยังเป็นคณบดีคนแรกผู้ก่อตั้งคณะนิติศาสตร์ จุฬาลงกรณ์มหาวิทยาลัย สมาชิกวุฒิสภา และนายกราชบัณฑิตยสถาน รวมทั้งมีผลงาน หนังสือ ตำรา และบทความทางวิชาการต่าง ๆ ที่เกี่ยวกับ กฎหมายปกครองและด้านเศรษฐศาสตร์ เช่น คำบรรยายวิชาเศรษฐศาสตร์ โรงเรียนข้าราชการ ฝ่ายปกครอง หนังสือประวัติศาสตร์การปกครองของประเทศไทย และพจนานุกรม ศัพท์กฎหมายไทย ฉบับราชบัณฑิตยสถาน
ด้านครอบครัวสมรสกับ คุณหญิงรัตนา กาญจนดุล มีธิดา 1 คน นางจันทรา อินทรทูต (กาญจนดุล)
ศ.ประยูร กาญจนดุล ถึงแก่อนิจกรรม ด้วยโรคตับแข็ง เมื่อวันที่ 16 พฤษภาคม พ.ศ. 2549 สิริอายุได้ 95 ปี มีพิธีพระราชทานเพลิงศพเมื่อวันที่ 10 มกราคม พ.ศ. 2550 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
เครื่องราชอิสริยาภรณ์
สาขานิติศาสตร์
เขียดว้าก
เขียดว้าก หรือ หมาน้ำ (Glandular frog; ) เป็นสัตว์ครึ่งบกครึ่งน้ำชนิดหนึ่ง ในวงศ์กบนา (Ranidae)
ถือเป็นเขียดหรือกบขนาดกลาง หัวมีขนาดใหญ่ ปลายจมูกกลมมนไม่ยื่นยาวออกไป แผ่นเยื่อแก้วหูมีขนาดใหญ่ และเห็นได้ชัดเจน ปลายนิ้วเท้าทั้งขาหน้าและขาหลังจะมีตุ่มกลม ๆ ขนาดเล็ก สีของลำตัวด้านบนมีสีค่อนข้างเทาถึงสีน้ำตาลแดง สลับกับมีจุดสีดำเล็ก ๆ ทั่วไป ปากมีสีเข้มสลับกับจุดหรือแถบสีขาว ในตัวผู้จะมีถุงเสียงขนาดใหญ่ จัดเป็นเขียดที่มีเสียงร้องดังที่สุดในบรรดาเขียดในสกุลเดียวกันที่พบในประเทศไทย โดยจะส่งเสียงร้องดัง "ว้าก ๆ ๆ ๆ" อันเป็นที่มาของชื่อเรียก
พบกระจายพันธุ์ทั่วไปในหนองบึง คลอง หรือพื้นที่ชุ่มน้ำต่าง ๆ ในภูมิภาคเอเชียตะวันออกเฉียงใต้ ในประเทศไทย พบมากทางภาคใต้ โดยเฉพาะที่อุทยานแห่งชาติทะเลบัน จังหวัดสตูล เขียดว้ากจะร้องเสียงดังในเวลาค่ำคืนและฤดูผสมพันธุ์ ซึ่งเสียงคล้ายกับเสียงลูกสุนัข จึงเป็นที่มาของชื่อ "หมาน้ำ"
ตะวันยอแสง
ตะวันยอแสง บทประพันธ์เสนีย์ บุษปะเกศ ถูกนำมาสร้างเป็นภาพยนตร์ในปี พ.ศ. 2505 ในปี พ.ศ. 2521 บทประพันธ์เรื่องนี้ถูกช่อง 3 นำมาสร้างเป็นละครเป็นครั้งแรก ในปี พ.ศ. 2540 ค่ายทีวีซีน ได้นำมาสร้างเป็นละครอีกครั้ง บทโทรทัศน์โดย เอกลิขิต นำแสดงโดย ซอนย่า คูลิ่ง และ ศรัณยู วงษ์กระจ่าง
หลังจากลิขสิทธิ์กับทางช่อง 3 หมดลง ในปี พ.ศ. 2553 ดีด้าวิดีโอ ได้นำกลับมาสร้างเป็นละครอีกครั้งทางช่อง 7 บทโทรทัศน์โดย คทาหัสต์ บุษปะเกศ และสิริรัตน์ จีรนุช นำแสดงโดย วีรภาพ สุภาพไพบูลย์ และ เขมนิจ จามิกรณ์
และล่าสุด ในปี พ.ศ. 2560 บริษัท มหานิยมชมชอบ จำกัด โดยผู้จัดสินจัย เปล่งพานิช ออกอากาศทางช่อง 3 นำแสดงโดย ณัฐวุฒิ สกิดใจ พิจักขณา วงศารัตนศิลป์ วชิรวิชญ์ ไพศาลกุลวงศ์ และ รินรดา แก้วบัวสาย
เพลงประกอบละคร
ปี 2540
1. ตะวันยอแสง ขับร้องโดย กรรณกวี ชูฤทธิ์
ปี 2553
1. ตะวันยอแสง
ปี 2560
1. ตะวันในหัวใจ ขับร้องโดย หนอยแน่ ณรัชต์หทัย
2. ใกล้แค่ลมหายใจ (Original Version) ขับร้องโดย โดม จารุวัฒน์ เชี่ยวอร่าม
3. ใกล้แค่ลมหายใจ ขับร้องโดย แก้ม วิชญาณี เปียกลิ่น